OpenLLM-France/wikimedia huggingface dataset:
# Campolongo

Campolongo zo anv meur a gumun en Italia.
* Campolongo Tapogliano e proviñs Udine e Friuli-Venezia Giulia
* Campolongo sul Brenta Proviñs Vicenza, e Veneto
* Campolongo Maggiore e proviñs Venezia hag e rannvro Veneto

### Frazioni

* Campolongo, e Santo Stefano di Cadore, e proviñs Belluno
* Campolongo, e Val Liona, e proviñs Vicenza
* Campolongo al Torre, e Campolongo Tapogliano, e proviñs Udine

### Lec'hioù all

* Campolongo, e Conegliano, e proviñs Treviso
* Campolongo, e Fossalta di Piave, e città metropolitana di Venezia
* Campolongo, en Isola di Capo Rizzuto, e proviñs Crotone
* Campolongo Minore, anv kozh kumun Campodoro, e proviñs Padova
* Passo di Campolongo, ode etre Arabba, e proviñs Belluno, ha Corvara in Badia, e proviñs Bolzano

## Pennad kar

* Campo
# Campoli del Monte Taburno

Campoli del Monte Taburno zo ur gumun en Italia, e proviñs Benevento, e rannvro Campania.
# Campoli

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Campoli zo un anv-lec'h italianek.

## Lec'hioù
### kumunioù

* Campoli Appennino, e proviñs Frosinone
* Campoli del Monte Taburno, e proviñs Benevento

### frazioni

* Campoli, e Caulonia e proviñs Reggio Calabria
* Campoli, e Mulazzo e proviñs Massa e Carrara.

## Pennadoù kar

* Campolo
# Campoli Appennino

Campoli Appennino zo ur gumun en Italia, e proviñs Frosinone, e rannvro Lazio.
# Campolongo Maggiore

Campolongo Maggiore zo ur gumun en Italia e meurgêr Venezia hag e rannvro Veneto.
# Campolongo sul Brenta

Campolongo sul Brenta a oa ur gumun eus Italia, e Proviñs Vicenza, e rannvro Veneto. E 2019 eo aet d'ober kumun nevez Valbrenta.
# Campomaggiore

Campomaggiore zo ur gumun eus Italia, e proviñs Potenza, en Basilicata.
# Campolattaro

Campolattaro zo ur gumun en Italia, e proviñs Benevento, e rannvro Campania.
# Banniel Aod an Olifant

Banniel Arvor an Olifant :
| Kenfeurioù | 2:3 |
| Kod bannielouriezh | Banniel broadel evit pep degouezh |
| Degemeret d'an | 3 a viz Kerzu 1959 |
| Livioù | ██ orañjez P151C ██ gwenn ██ gwer P347C |
Banniel Aod an Olifant zo graet gant teir bandenn a-sonn : orañjez, gwenn ha gwer. Dibabet e voe e 1959, bloaz a-raok dizalc'hiezh ar vro.
Al liv orañjez eo arouez savanennoù norzh ar vro, al liv gwenn hini ar peoc'h hag al liv gwer hini ar spi ha koadeier su ar vro.

## Bannieloù kar

* Dont a ra an teir bandenn a-sonn eus Banniel Frañs, ar galloud trevadenniñ.
* Ar memes livioù en deus ha Banniel Niger, ur vro a oa ganti ivez en Afrika ar C'hornaoueg C'hall.
* Heñvel eo ouzh banniel Iwerzhon met gant an urzh kontrol, ha disheñvel eo ivez ar c'henfeur.
# Banniel Aostralia

Banniel Aostralia a oa bet dibabet gant ur genstrivadeg aozet e 1901, hag adveret a-c'houde, e 1909. Ar steredenn vras seizh barr dindan an Union Jack ne oa nemet c'hwec'h barr en orin, anvet “Steredenn ar C'henglad” pe "ar C'hengevread", a arouez c'hwec'h stad ar vro (Aostralia ar C'hornôg, Aostralia ar Su, Queensland, Sukembre-Nevez, Tasmania, Victoria) hag ar seizhvet a arouez an tiriadoù (Tiriad an Norzh, Tiriad ar C'hêr-benn). Ar pemp steredenn da zek eur rik a arouez Kroaz ar Su, ur steredeg eus oabl hanterzouar ar Su, a gaver e banniel meur a vro eus hantervoul ar Su.
Breud a sav ingal diwar-benn ar banniel-se abalamour ma'z arouezfe liammoù re greñv gant ar Rouantelezh-Unanet, ha goulenn a sav ma vo cheñchet.

## Bannieloù all

* Banniel mor sivil
* Banniel ar Royal Australian Navy
* Banniel aer sivil
* Banniel ar Royal Australian Air Force
* Banniel an Aborijened, degemeret evel unan eus bannieloù ofisiel Aostralia e 1995
a vo kavet e Wikimedia Commons.
# Banniel Arabia Saoudat

Banniel rouantelezh Arabia Saoudat (arabeg : علم المملكة العربية السعودية‎) zo banniel ofisiel gouarnamant ar vro abaoe ar 15 a viz Meurzh 1973. Gwer eo gant ur skrivadur arabek hag ur c'hleze gwenn. Ar frazenn a zo kredo an Islam pe Chahada.

## Kemmoù hervez ar mare

Goustadik eo bet lamet ar varrenn wenn diouzh tu kleiz ar banniel ha brasaet ar Chahada skrivet betek stumm 1973 ha chomet eo digemm betek an deiz-ha-hiziv, war-bouez stumm ar c'hleze.
* Bannieloù kozh
* 1932 – 1934
* 1934 - 1938
* 1938 betek 1973
# Banniel Botswana

Banniel Botswana eo banniel broadel Botswana abaoe an 30 a viz Gwengolo 1966, deiz dizalc'hiezh ar vro.
Glas eo ar banniel, gant ur vandenn du, sterniet e gwenn, a-blaen en e greiz. Ar glaz zo evit an dour, hag ar glav dreist-holl, danvez prizius anezhañ en ur vro goloet an darn vrasañ anezhi gant dezerzh Kalahari. Ar gwenn hag ar du zo evit an emglev etre ar c'henelioù, koulz hag evit ar roudenneged a vez gwelet war ardamezioù Botswana.
# Banniel Andalouzia

Banniel Andalouzia a zo ur banniel gant teir bandenn a-blaen gwer, gwenn, gwer. War ar banniel stad e vez lakaet ardamezioù. Graet e vez Arbonaida anezhañ gant ar vroadelourien andalouzat dreist-holl, ar pezh a dalvez "gwenn ha gwer" en andalouzeg.
# Banniel Angola

Banniel Angola zo banniel broadel Angola abaoe an 11 a viz Du 1975, deiz dizalc'hiezh ar vro. Tennañ a ra da vanniel an MPLA, ar strollad politikel a ren er vro.
Rannet eo e div vandenn : unan zu en traoñ, arouez kevandir Afrika, hag unan ruz e krec'h, arouez ar gwad skuilhet gant Angoliz evit o bro. E-kreiz ar banniel ez eus ardamezioù melen : an hanterenn eus ur rod dantek (arouez al labourerien hag an industriezh), ur gontell-droc'h (arouez al labourerezh-douar) hag ur steredenn.

## Bannieloù all

* Banniel an MPLA
* Banniel kinniget e 2003
# Banniel Armenia

Banniel Armenia :
| Kenfeurioù | 1:2 |
| Kod bannielouriezh | Banniel evit pep degouezh |
| Anv (pe lesanv) | Եռագույն (Yeřaguyn) (“Triliv”) |
| Degemeret | e 1918; d'ar 24 a viz Eost 1990 |
| Treser | Stepan Malkhasyants |
| Livioù | ██ ruz P485C ██ glas P286C ██ orañjez P1235C |
Banniel Armenia zo ur banniel triliv gant teir bandenn a-led: ruz, glas hag orañjez (“abrikez” a vez lavaret alies gant an Armenianed). Anvet eo an “Triliv Armenian” (Եռագույն, Yeřaguyn). Degemeret e oa bet da vanniel ofisiel e 1990 ha termenet gant al lezenn e 2006. Krouet e oa bet ar banniel e 1918 avat ha banniel ofisiel Republik Demokratel Armenia e oa bet e-pad daou vloavezh pa oa deuet ar vro da vezañ dizalc'h. E 1920 e voe staliet RSS Armenia gant ar Volcheviked ha berzet ar banniel. Adsavet e oa bet e 1990 ha degemeret gant ar Republik nevez-dizalc'h.

## Arouezelezh

Hervez testenn bonreizh Armenia (mellad 2), sed amañ ster ar banniel:
* ar ruz a arouez uhelgompezenn Armenia, stourm dizehan an Armenianed evit ar vuhez, dalc'h ar feiz kristen, an dizalc'hiezh hag ar frankiz;
* ar glaz a arouez youl an Armenianed da vevañ dindan bolz un oabl sioul ha hinon;
* an orañjez a arouez ijin sevel ha nerzh labourat an Armenianed.
Talvoudegezhioù simploc'h a zo anavezetoc'h. Ar ruz eo ar gwad skuilhet evit difenn ar vro; ar glaz eo an oabl; an orañjez, pinvidigezh douar ar vro. Lavaret e vez ivez eo ar banniel arouez ar wareg-ar-glav gwelet gant Noe pa daolas troad war Menez-Ararat.

## Bannieloù all

* Banniel RSS Armenia (1952-1990)
* Banniel Nagorno-Karabac'h
a vo kavet e Wikimedia Commons.
# Banniel Benin

Banniel Benin zo ur banniel triliv implijet evit ar wech kentañ d'ar 1añ a viz Eost 1960.
Graet eo gant ur vandenn wer a-sonn war an tu kleiz ha div vandenn melen ha ruz a-blaen war an tu dehou. Arouez ar spi eo al liv gwer, hini ar binvidigezh hag an araokaat eo al liv melen hag arouez kalon an hendadoù eo al liv ruz.
Dilezet e voe ar banniel-se etre 1975 ha 1990 da vare Republik Pobl Benin.

## Banniel all

* Banniel Benin etre 1975 ha 1990

## Gwelet ivez

* livioù panafrikan

## Notenn

* ↑ Kannati Benin e Pariz.
# Eleonora de' Medici

Eleonora de' Medici zo anv div vaouez anavezet en Tiegezh Medici:
* Eleonora de' Medici (1567-1611), merc'h da Francesco I de' Medici, ha da Janed Aostria; dimezet da Vincenzo Gonzaga;
* Eleonora de' Medici (1591-1617), merc'h da Ferdinando Iañ de' Medici ha da Cristina di Lorena, marvet dizimez ha divugel.
# Eleonora de' Medici (1567-1611)

Eleonora de' Medici, pe Eleonora di Francesco I de' Medici (1567-1611) a oa merc'h da Francesco Iañ de' Medici, dug-meur Toskana, ha da Janed Aostria.

## Dimeziñ

E miz Ebrel 1584 e voe dimezet d'he c'henderv Vincenzo Iañ Gonzaga (un addimeziñ dezhañ goude torret e eured gant Margherita Farnese). Priñsez Mantova e voe neuze, hag e 1587, pan eas he fried da zug, e teuas-hi da vout dugez Mantova war un dro.

## He bugale

C'hwec'h bugel o doe Vincenzo hag Eleonora :
* Francesco (1586-1612), Dug Mantova evel Francesco IV ha dug Monferrato evel Francesco II, adal 1612; dimezet e 1608 da Margherita, merc'h da Carlo Emanuele Iañ, dug Savoia;
* Ferdinando (1587-1626), kardinal adal 1607, dug Mantova ha Monferrato adalek marv e vreur Francesco e 1612;
* Guglielmo Domenico (1589 – 1591);
* Margherita (1591–1632), dimezet e miz Ebrel 1606 da Enrico di Vaudemont, dug Loren (1563 - 1624);
* Vincenzo (1594-1627) kardinal adal 1615, dug Mantova ha Monferrato adal 1626 evel Vincenzo II;
* Eleonora (1598–1655), dimezet e miz C'hwevrer 1622 da Ferdinand II an Impalaeriezh Santel.
# Eleonora de' Medici (1591-1617)

Eleonora de' Medici, pe Eleonora di Ferdinando I de' Medici (1591-1617), a oa merc'h da Ferdinando Iañ de' Medici ha da Cristina di Lorena. Cosimo II de' Medici e oa he breur henañ.

## Dibried

Kaoz a oa bet d'he dimeziñ d'ar roue Fulup III Spagn, pa intañvas eus e wreg Marc'harid Aostria, e 1611, met n'eas ket ar marc'hata da benn-vat rak ne felle ket d'ar roue addimeziñ ken.
Mervel a eure Eleonora da 26 vloaz gant ar vrec'h.
# Eleonora di Garzia di Toledo

Eleonora di Garzia di Toledo (pe Leonor Álvarez de Toledo y Colonna e spagnoleg) lesanvet Dianora (Firenze, 1553 – Firenze, 1576), a oa ur vaouez yaouank a renk uhel, a orin spagnol, nizez da Eleonora di Toledo, a zimezas d'he c'henderv Pietro de' Medici, mab d'an dug Cosimo Iañ de' Medici, hag a voe krouget gantañ.

## He buhez

Ganet e oa e lez Firenze e miz Meurzh 1553. Merc'h e oa d'an dug García Álvarez de Toledo y Osorio, pevare markiz Villafranca del Bierzo, Dug Fernandina, ha da Vittoria di Ascanio Colonna. Deuet e oa he zad da Firenze da-heul e c'hoar,Eleonora di Toledo, pa zimezas d'an dug Cosimo Iañ de' Medici, ha karget e oa he zad d'ober war-dro kestell Valdichiana en trowardroioù. Mervel a reas he mamm, Vittoria Colonna, un toullad mizioù goude genel he merc'h, a voe savet neuze gant karantez e-ser he moereb Eleonora, dugez Firenze, e lez an dug-meur Medici, hag eno e chomas a-hed he buhez .
Da 15 vloaz e voe dimezet da Pietro de' Medici, kenderv dezhi, ur mab da Cosimo Iañ de' Medici hag Eleonora di Toledo, un den feuls anezhañ, gastaouer, daou vastard dezhañ e Spagn ma oa bet kaset da gannad.
Mignonez e oa d'he c'heniterv Isabella de' Medici, ur goantenn eus ar speredekañ evelti. Evel Isabella e reas ur gwall zimeziñ, hag evelti he devoa serc'heged. E 1562 e varvas he moereb, E 1571 e voe eured Eleonora hag he c'henderv Pietro, hag e 1573 e c'hanas ur mab, Cosimo. E 1574 e varvas hec'h eontr, an dug-meur Cosimo. Tud a fiziañs en-dro dezhi n'he doa ket ken, ha kavout a reas skouarn Bernardo Antinori, un den a renk uhel e Firenze, hag e skoaz goude. Un darempred a voe etrezo, diskuliet en ul lizher a voe diskouezet d'he fried: hag eñ ober e soñj kaout an dizober anezhi

## He marv

E 1576 e voe kaset gant he fried da Gastell Cafagiollo, hag eno, d'an 9 a viz Gouhere, e krougas anezhi gant roll ur c'hi. Francesco Iañ de' Medici, dug-meur war-lerc'h e dad Cosimo, a seblantas a-du gant ar muntr, ha netra ne damallas d'e vreur Pietro. Miz goude, en Eost, e varvas he mab Cosimo, tri bloaz dezhañ.

## Goude he marv

D'ar 15 a viz Gouhere, sizhun goude, e voe lazhet he mignonez Isabella de' Medici gant he fried ivez. Adarre e seblantas an dug-meur Francesco Iañ de' Medici a-du gant ar muntrer.
Betek-hen ne ouied ket pikol tra diwar-bouez Leonora di Garzia di Toledo, ha n'anavezed ket ar vaouez-se a weler e meur a boltred. Hiroc'h e ouzer hiziv dre ma'z eo bet studiet an dihelloù diwar-benn he c'heniterv Isabella de' Medici, ha meur a dra voutin zo etrezo o-div.

## Levrlennadur

* Vanni Bramanti, Breve vita di Leonora di Toledo (1555-1576), Le Lettere, Firenze, 2007
* Marcello Vannucci, Le donne di casa Medici, Newton Compton Editori, Roma 1999, ristampato nel 2006 ISBN 8854105260
# Eleonore Aostria

Eleonore von Österreich en alamaneg, pe Eleonore Aostria, pe Eleonora Aostria zo anv meur a briñsez eus Aostria, eus an Tiegezh Habsburg.

## Poltredaoueg

* Leonor Aostria (1498-1558), poltredet gant Joos van Cleve.
* Eleonora Aostria (1534-1594), dugez Mantova.
* Eleonore Aostria (1582–1620), gant Frans Pourbus ar Yaouankañ, war-dro 1603.
* Eleonore von Österreich (1653-1697)

## Pennadoù kar

* Eleonore
* Leonor
* Österreich
* Aostria
# Eleonore Aostria (1653-1697)

Eleonore von Österreich, en alamaneg Eleonora Aostria, (13 a viz Mae 1653 e Regensburg-17 a viz Kerzu 1697 e Vienna), a oa merc'h d'an Impalaer Santel Ferdinand III ha da Eleonora Maddalena Gonzaga-Nevers.

## He buhez
### Rouanez Pologn

Goude ur bugaleaj sioul en un tiegezh karantezus e voe dimezet da 17 vloaz, evel ma oa ar boaz, hervez ezhommoù politikerezh an Impalaeriezh santel. Michał Wiśniowiecki, e oa ar pried dibabet. Hennezh a oa Roue Pologn ha Lituania. D'ar 27 a viz C'hwevrer 1670 e voe graet an eured, e manati Jasna Góra.
E Varsovia edo o chom, met ne c'hallas ket en em glevout gant he gwaz a oa lonker daonet, dic'houest d'ober bugale a-hervez, ha bugel ebet n'he doe.
Tri bloaz goude, e 1673, e varvas ar pried mezvier. Daou vloaz e c'hortozas an intañvez yaouank a-raok distreiñ d'he bro, da Vienna. Koulskoude a-hed he buhez e voe graet rouanez Pologn anezhi.

### Dugez Loren ha Bar

Pa voe distro da lez he bugaleaj en em gavas gant gwellañ mignon he breur impalaer, Leopold Iañ an Impalaeriezh Santel. Hennezh a oa niz ha pennhêr Dug Loren ha Bar, Karl V Loren, hag a oa en harlu abalamour ma oa bet aloubet e vro dizalc'h gant armeoù ar roue gall Loeiz XIV. Karantez a savas etre an daou zen yaouank. Siwazh, penaos e c'hallje ur paourkaezh dug yaouank dizouar dimeziñ d'un arc'hdugez, rouanez ouzhpenn-se, c'hoar d'an Impalaer war ar marc'had?

## Dimezioù

Dimezet e voe div wech:
* D'ar 27 a viz C'hwevrer 1670, e Lemberg, da Michał Wiśniowiecki, roue Pologn
Goude marv ar roue d'an 10 a viz Du 1673 ha goude ma voe dilennet e warlerc'hiad, Johann III Sobieski, e tistroas Eleonore da Aostria.
* D'ar 6 a viz C'hwevrer 1678 e timezas d'an dug Karl V Loren, dug Loren; pemp bugel a c'hanas:
** Leopold Iañ Loren (1679–1729), dug Loren ha Bar
** Karl Joseph (1680–1715), eskob Olmütz hag arc'heskob Trier
** Eleonore (1682–1682)
** Karl Ferdinand (1683–1685)
** Joseph Innozenz (1685–1705), jeneral en arme an impalaer, gloazet d'ar marv en emgann Cassano (1705)
* Franz Joseph (1689–1715), abad Stavelot ha Malmedy
# Eleonora di Napoli

Eleonora di Napoli, pe Eleonora di Aragono, pe c'hoazh Eleonora d'Aragona e Napoli (en italianeg), pe Eleonora Naplez, pe Leonor Aragon (e brezhoneg), ganet d'an 22 a viz Mezheven 1450 ha marvet d'an 11 a viz Here 1493, a oa kentañ Dugez Ferrara, Modena ha Reggio en Italia er XVvet kantved.

## He buhez

Merc'h e oa da Ferdinando Iañ Naplez, roue Naplez, ha d'e bried Isabella de Taranto. C'hoar e oa da Alfonso II Naplez, Federico Iañ Naplez ha da Beatrice d'Aragona, a voe rouanez Hungaria ha pried da Mattia Corvino (roue Hungaria) ha da Ladislao II Bohemia en e c'houde.

## Dimezioù

Dimezet e vije bet en-bugel da Massimiliano Sforza, Dug Bari. Karantez a voe etrezi hag ar c'hont yaouank Diego Iañ Cavaniglia di Montella.
D'an 3 a viz Gouhere 1473, da 23 bloaz, e voe dimezet da Ercole Iañ d'Este, Dug Ferrara. Goude an eured e Naplez ez eas da Ferrara da vevañ.
Gouarn a rae gant furnez ha nerzh pa veze aet he fried diouzh ar gêr ha perzh a gemere en "Esame delle Suppliche", ma veze dieubet prizonidi Ferrara.

## He bugale

C'hwec'h bugel he deus bet, div verc'h ha pevar mab:
* Isabella (1474-1539), a zimezas da Francesco II Gonzaga, markiz Mantova,
* Beatrice (1475-1497), a zimezas da Ludovico Sforza, lesanvet il Moro, dug Milano; mervel a reas da 22 vloaz;
* Alfonso (1476-1534), a voe dug Ferrara war-lerc'h e dad, hag a zimezas da Anna Sforza ha da Lucrezia Borgia,
* Ferrante d'Este (1477-1540), a iriennas a-enep e vreur dug;
* Ippolito (1479-1520), kardinal,
* Sigismondo d'Este (1480-1524).

## Bez

Beziet e voe dindan ur pezh marbr e manati Corpus Domini e-kichen he mab Alfonso, he merc'h-kaer Lucrezia Borgia, ha daou niz, Alessandro d'Este hag Isabella d'Este .

## Levrlennadur

* Sarah Bradford, Lucrezia Borgia, Mondadori Editore, Milano,b2005, ISBN 88-04-55627-7

## Liamm diavaez

* Skeudenn ha lignez
# Eleonora degli Albizi

Eleonora degli Albizi, pe Albizzi (Firenze, 1543 – Firenze, 1634), a voe serc'h da g-Cosimo Iañ de' Medici, Dug-meur Toskana.
Merc'h e oa da Luigi degli Albizi ha da Nannina Soderini. Nevez intañvet e oa an dug-meur pa daolas evezh outi, ha hi 24 bloaz youankoc'h egetañ. E 1565 eo e krogas Cosimo d'he daremprediñ.
Ur verc'h he doe e 1566 nemet mervel a reas en-bugelig, ha n'ouzer ket hec'h anv. Bloaz goude, e 1567, e c'hanas ur mab, Don Giovanni de' Medici.
Ur serc'h all, Camilla Martelli, bloaz yaouankoc'h, a gemeras an dug-meur.
Tri bugel he doe Eleonora gant Carlo, nemet n'ouzer nemet anv Bernardo (ganet e 1577 ha dimezet da Maria Gianfigliazzi). Goude e voe kaset kuit gant he fried e 1578, dre ma vije bet avoultrez, ha ret dezhi kavout repu en ur gouent, hini Fuligno, e Firenze, ma vevas 56 vloaz. Mervel a reas e 1634, er bloavezh en-eeun ma varvas Camilla Martelli, an hini he devoa kemeret he lec'h e kalon an dug-meur.
# Eleonore

Eleonore zo un anv-badez alamanek.

## Yezhoù all

* Eleanor, Lenora, e saozneg
* Eleonora, en italianeg.
* Éléonore, e galleg
* Eleonóra, e hungareg
* Elionor, e katalaneg.
* Leonor e spagnoleg.

## Tud

* Eleonore von Österreich, anv meur a briñsez

### XVIvet kantved

* Eleonore von Österreich (1534–1594), dugez Mantova
* Eleonore von Österreich (1582–1620), arc'hdugez Aostria
* Eleonore von Preußen (1583-1607)

### XVIIvet kantved

* Eleonore Katharine von Pfalz-Zweibrücken-Kleeburg (1626–1692), Pfalzgräfin von Zweibrücken-Kleeburg ha dre zimeziñ Landgräfin von Hessen-Eschwege
* Eleonore Charlotte von Sachsen-Lauenburg (1646–1709), dugez Schleswig-Holstein-Sonderburg
* Eleonore von Österreich (1653-1697), rouanez Pologn ha dugez Loren
* Eleonore Magdalene von der Pfalz ( 1655 -1720)
* Eleonore Juliane von Brandenburg-Ansbach (* 1663 Ansbach; † 1724 Ansbach), dugez Württemberg-Winnental
* Eleonore Elisabeth Amalia Magdalena von Schwarzenberg (1682–1741)
* Ulrike Eleonore Sveden (1688–1741), rouanez Sveden adal 1718 betek 1719

### XVIIIvet kantved

* Eleonore Maximiliane Ottilie Henckel von Donnersmarck (1756–1843)
* Éléonore Denuelle de La Plaigne (1787-1868), unan eus serc'hed Napoleone Buonaparte

### XIXvet kantved

* Eleonore Prochaska (1785-1813), soudardez alaman.

### XXIvet kantved

* Eléonore Belgia (* 2008)

## Pennadoù kar

* Eleonore von Österreich
# Emgann Bosworth

Emgann Bosworth pe Emgann Bosworth Field a oa un emgann e dibenn Brezel an Div Rozenn a c’hoarvezas d’an 22 a viz Eost 1485.
An emgann bras diwezhañ e voe e-pad ar brezel renet etre Tiegezh York ha Tiegezh Lancaster evit gounit kurunenn Bro-Saoz, ur brezel anvet Brezel an Div Rozenn. C’hoarvezout a reas etre Richarzh III, eus Tiegezh York, ar roue diwezhañ eus an tiegezh Plantagenet, hag ar priñs Herri Tudor, eus Tiegezh Lancaster, a zeuas da vezañ Herri VII.
Echuiñ a reas emgann Bosworth gant marv Richarzh ha trec’h Tiegezh Lancaster. Gantañ e voe fin da Vrezel an Div Rozenn, daoust ma c’hoarvezas c’hoazh un nebeud emgannoù bihan etre an div gostezenn er bloavezhioù war-lerc’h.
Herri Tudur pe Herri Tudor, ur priñs kembreat a oa kont Richmond hag a oa danvez-roue, a oa en harlu e Breizh da gentañ hag e Bro-C’hall da c’houde. E 1483 e klaskas aloubiñ Bro-Saoz, met c’hwitañ a reas war e daol, abalamour d’an amzer fall. E deroù miz Eost 1485 e voe un eil arnod gantañ hag ar wech-mañ e teuas e daol da vat : dilestrañ a reas e Mill Bay, e Sir Benfro, gant ur strolladig soudarded a-du gant Tiegezh Lancaster ha gant soudarded gopret deuet eus Bro-C’hall, Breizh ha Bro-Skos, un 2000 den bennak en holl. Mont a reas eus Penfro war-zu ar biz, kentoc’h eget war-zu ar reter. Pa erruas e-kichen Y Trallwng, e Powys, e teuas e-leizh a Gembreiz a-du gantañ : un armead deuet eus mervent Kembre renet gant Rhys ap Thomas, tud eus Gwent ha Morgannwg ha tud eus hanternoz Kembre renet gant William Griffith. Ma c’hounezas Herri kement-se a skoazell digant e genvroiz ez eo moarvat abalamour da vojenn ar Mab Darogan (« ar mab diouganet »), ar gredenn e teufe un deiz un den da adsevel Enez Vreizh evel ma oa da vare ar Vrezhoned kozh. Pa erruas arme Herri war harzoù Bro-Saoz e oa war-dro 5000 den enni.
Gant Richarzh III, roue Bro-Saoz, e oa un arme un tammig brasoc’h met ne oa ket asur eus fealded an holl dud enni. En em gavout a reas an div arme er c’hreisteiz da Market Bosworth e Leicestershire, e-kreiz Bro-Saoz, d’an 21 a viz Eost, daoust ma n’eur ket sur lec’hiad resis an emgann. Un armead all 6000 den a oa ivez, renet gant ar baotred Stanley, Thomas Stanley, 1añ kont Derby hag e vreur William Stanley. Daoust dezho nac’h kemer perzh en emgann en deroù e savjont a-du gant Herri Tudor a-benn ar fin.
Lazhet e voe Richarzh e-kreiz ar stourm. Ur wech echu an emgann, e voe kurunennet Herri gant kurunenn Richarzh, war dorgenn Crown Hill e-kichen keriadenn Stoke Golding. Dont a reas da vezañ roue dindan an anv a Herri VII. Er bloavezhioù war-lerc’h e voe gopret tud gant Herri da sevel skridoù a-du gantañ ha da ginnig Emgann Bosworth ha donedigezh an tiegezh Tudor war an tron evel deroù ur prantad nevez en istor Bro-Saoz. Ganto e veze taolennet an emgann evel trec’h ar mad war an droug. Ar pennad pouezusañ eo er pezh-c’hoari Richarzh III gant William Shakespeare.

## Levrlennadur

* Emyr Wyn Jones, Bosworth Field: A Welsh Perspective (1984)
* A.L. Rowse, Bosworth Field and the Wars of the Roses (1966)

## Liammoù diavaez

a vo kavet e Wikimedia Commons.
* Bosworth Battlefield Heritage Centre and Country Park:
* Richard III Society
* The Battle of Bosworth